**Mulți ani, iubită mamă!**

*Gabriel Stănciulescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mulți ani, iubită mamă!

Mamă,

Noi astăzi nu suntem cu tine,

Ne-am fi dorit să-ți dăm o floare,

Nu știm acum ce-ar fi mai bine

Când vârsta ta un pic te doare.

Îți sunt copil cu drag de-o viață,

La indigo-s parte din tine,

Noi am cusut cu-aceeași ață

Speranțe multe în destine.

Cu bune, rele, câte au fost,

Ne-am respectat mereu familia,

Nimic nu e trudă, fără rost,

Iar cât trăiesc îmi știu menirea.

Te ținem rar, dar strâns de mână,

Ne este poftă să îți zâmbim,

Să alungăm, privind la lună,

Toate fricile,... ce nu le știm.

Ești mama ce ne poartă-n gânduri,

Ne-ai da și sufletul din tine,

Ne-ngrijorăm în dese rânduri,

Dar ne rugăm să îți fie bine.

Azi, de la distanță să ciocnim,

Pahare pline cu săruturi,

Mereu, cu iubire, îți dorim,

Mulți ani și liniște în gânduri!

Autor: Gabriel Stănciulescu